У інтэрнэце я знайшла інфармацыю: Вучэбна-метадычны цэнтр “Николай Гоголь” працуе пры хрысціянскім прыходзе “Св. Николая Мир-Ликийского Чудотворца” з 2003 года. Быў створаны ён для таго, каб двухмоўныя дзеці маглі глыбей вывучаць рускую мову і культуру. У цэнтры можна цяпер атрымаць другую сярэднюю адукацыю на рускай мове, а Маскоўскі дзяржуніверсітэт імя М. Ламаносава, з якім у цэнтра падпісана дамова, выдае сертыфікаты аб належным веданні мовы. Між тым у гэтай школе працуюць і настаўніцы-беларускі: Таццяна Тыльковіч з Пінска выкладае рускую мову і літаратуру, вядзе заняткі па англійскай мове, Вікторыя Даўгулевіч рыхтуе дзетак да школы ў “нулявым” класе.